open-index/open-wikipedia-markdown huggingface dataset:
ดาวีด ฌีโนลา

**ดาวีด ฌีโนลา** () อดีตเป็นนักฟุตบอลชาวฝรั่งเศส เกิดเมื่อวันที่ 25 มกราคม ค.ศ. 1967 (พ.ศ. 2510) เขาเกิดที่เมืองกาแซ็ง (Gassin) ซึ่งอยู่ทางทิศตะวันออกเฉียงใต้ของประเทศฝรั่งเศส 

เขาเริ่มเล่นฟุตบอลในระดับสโมสรกับทีมตูลง (Toulon) ในระหว่างปี ค.ศ. 1985-88, ทีมแอร์เซแอ็ฟ ปารี (RCF Paris) ในระหว่างปี ค.ศ. 1985-90, ทีมแบร็สต์ (Brest) ในระหว่างปี ค.ศ. 1990-92, ทีมปารีแซ็ง-แฌร์แม็ง (Paris Saint-Germain) ในระหว่างปี ค.ศ. 1992-95, ทีมนิวคาสเซิลยูไนเต็ด (Newcastle United) ในระหว่างปี ค.ศ. 1995-97, ทีมทอตนัมฮอตสเปอร์ (Tottenham Hotspur) ในระหว่างปี ค.ศ. 1997-2000, ทีมแอสตันวิลลา (Aston Villa) ในระหว่างปี ค.ศ. 2001-02 และทีมเอฟเวอร์ตัน (Everton) ในปี ค.ศ. 2002

ในปี ค.ศ. 1999 เขาได้รับรางวัลนักฟุตบอลยอดเยี่ยมแห่งปี จากการโหวตของบรรดานักฟุตบอลในพรีเมียร์ลีก และรางวัลนักฟุตบอลยอดเยี่ยมแห่งปี จากการโหวตของสมาคมนักข่าวกีฬาฟุตบอล และในปีเดียวกันนั้น เขาก็ได้ครองถ้วยชนะเลิศลีกคัพ (League Cup) ร่วมกับทีมทอตนัมฮอตสเปอร์ซึ่งเขาเล่นอยู่ในขณะนั้นอีกด้วย

หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:บุคคลจากจังหวัดวาร์
หมวดหมู่:ปีกฟุตบอล
อินฟินิตดิสอันคัฟเวอรี

**อินฟินิตดิสอันคัฟเวอรี** () เป็นวิดีโอเกมสำหรับเครื่องเอกซ์บอกซ์ 360 พัฒนาโดยไทร-เอซ (ผู้พัฒนาวัลคิรีโพรไฟล์) และจัดจำหน่ายโดยไมโครซอฟท์และสแควร์เอนิกซ์

เกมออกแบบโดย โยชิฮารุ โกตันดะ โดยลักษณะเกมจะเป็นเกมอาร์พีจีที่มีการเปลี่ยนแปลงตลอดเวลา และเหตุการณ์ที่เกิดขึ้นจะไม่ซ้ำกันขึ้นอยู่กับเวลาปกติ

## แหล่งข้อมูลอื่น
*เว็บไซต์อย่างเป็นทางการ 

หมวดหมู่:วิดีโอเกมเล่นตามบทบาท
ทาโร อาโซ

**ทาโร อาโซ** (; เกิด 20 กันยายน พ.ศ. 2483) เป็นอดีตนายกรัฐมนตรีญี่ปุ่น อดีตรองนายกรัฐมนตรีญี่ปุ่น อดีตรัฐมนตรีว่าการกระทรวงการคลังของญี่ปุ่น  และอดีตหัวหน้าพรรคเสรีประชาธิปไตย อาโซยังเคยดำรงตำแหน่งเลขาธิการพรรคฯ เป็นเวลาสั้น ๆ ในช่วงเดือนสุดท้ายที่ชินโซ อาเบะดำรงตำแหน่งประธานพรรคฯ และเคยดำรงตำแหน่งรัฐมนตรีกระทรวงต่างประเทศของญี่ปุ่น ในสมัยของนายกรัฐมนตรีชินโซ อาเบะ และจุนอิจิโร โคอิซูมิ

ทาโร อาโซเกิดที่เมืองอีซูกะ ในจังหวัดฟูกูโอกะ จบการศึกษาจากมหาวิทยาลัยกากูชูอิง และได้เข้ารับการศึกษาต่อที่มหาวิทยาลัยสแตนฟอร์ดและมหาวิทยาลัยลอนดอน และเป็นพระเชษฐาใน เจ้าหญิงโนบูโกะ พระชายาในเจ้าชายโทโมฮิโตะแห่งราชวงศ์ญี่ปุ่น

นอกจากนี้เขาได้เป็นตัวแทนทีมชาติยิงปืนในการแข่งขันกีฬาโอลิมปิกฤดูร้อน 1976 ที่มอนทรีออล

## พงศาวลี

## อ้างอิง

หมวดหมู่:นักการเมืองญี่ปุ่น
หมวดหมู่:นายกรัฐมนตรีญี่ปุ่น
หมวดหมู่:รัฐมนตรีว่าการกระทรวงการต่างประเทศญี่ปุ่น
หมวดหมู่:คริสต์ศาสนิกชนชาวญี่ปุ่น
หมวดหมู่:บุคคลจากอีซูกะ
หมวดหมู่:ชาวญี่ปุ่นในสหรัฐ
หมวดหมู่:ยุคเฮเซ
หมวดหมู่:ศิษย์เก่าจากวิทยาลัยเศรษฐศาสตร์และรัฐศาสตร์แห่งลอนดอน
สมาคมผู้คงแก่เรียน

**สมาคมนักปราชญ์** (learned societies) หรือ **สมาคมผู้รู้** หมายถึงสมาคมที่จัดตั้งขึ้นเพื่อส่งเสริมและยกระดับวิชาความรู้ในสาขาวิชาการต่าง ๆ โดยสมาชิกภาพอาจเปิดให้บุคคลทั่วไปเป็นได้ หรืออาจจำกัดเฉพาะผู้มีคุณสมบัติตามกำหนด ดังเช่นสมาคมนักปราชญ์ที่เก่าแก่ที่สุดของประเทศต่าง ๆ เช่น *แอกคาเดอเมีย เดอิ ลินเซอิ* (:en:Accademia dei Lincei ก่อตั้ง พ.ศ. 2146 ตรงกับรัชสมัยของสมเด็จพระนเรศวรมหาราช), *อแคเดมี ฟรังเซส์* (:en:Académie Française ก่อตั้ง พ.ศ. 2178 ตรงกับรัชสมัยของสมเด็จพระเจ้าปราสาททอง), ราชสมาคมแห่งลอนดอน (ก่อตั้ง พ.ศ. 2203 ตรงกับรัชสมัยของสมเด็จพระนารายณ์มหาราช), *โซดาลิทาส ลิทเทอรารุม วิสตูลานา* (:en:Sodalitas Litterarum Vistulana ก่อตั้ง พ.ศ. 2031 ตรงกับปลายรัชสมัยของสมเด็จพระบรมไตรโลกนาถ) เป็นต้น

สมาคมนักปราชญ์เกือบทั้งหมดเป็นองค์การไม่แสวงกำไร กิจกรรมทั่ว ๆ ไป รวมถึงการจัดประชุมทางวิชาการเพื่อการนำเสนอและการอภิปรายผลงานค้นคว้าวิจัยใหม่ ๆ และตีพิมพ์หรือให้การอุปถัมภ์วารสารวิชาการของสาขานั้น ๆ บางสมาคมทำหน้าที่เป็นองค์การวิชาชีพ เพื่อกำกับดูแลกิจกรรมของสมาชิกเพื่อประโยชน์สาธารณะ หรือเพื่อประโยชน์ร่วมกันของมวลสมาชิก

สมาคมนักปราชญ์มีความสำคัญยิ่งในทางสังคมวิทยาวิทยาศาสตร์ การรวมกันก่อตั้งกันเป็นรูปสมาคมนับเป็นก้าวสำคัญที่จะก่อให้เกิดสาขาวิชาหรือแขนงวิชาใหม่ ๆ ขึ้น

สมาคมนักปราชญ์อาจมีลักษณะของวัตถุประสงค์เป็นแบบทั่วไปที่กว้าง เช่น *สมาคมเพื่อความก้าวหน้าแห่งวิทยาศาสตร์อเมริกัน* (:en:American Association for the Advancement of Science ก่อตั้ง พ.ศ. 2391 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัวรัชกาลที่ 3) หรืออาจมีวัตถุประสงค์ที่จำเพาะเจาะจง เช่น *สมาคมภาษาสมัยใหม่* (:en: Modern Language Association) 

สมาคมนักปราชญ์เกือบทั้งหมดจะเป็นสมาคมแห่งประเทศที่มีสมาคมสาขาในประเทศ (แม้บางสมาคมอาจมีสาขาในประเทศอื่น) หรืออาจเป็นสมาคมนานาชาติ เช่น *สหพันธ์สมาคมห้องสมุดนานาชาติ* (:en:International Federation of Library Associations) ในกรณีหลังนี้มักมีสมาคมสาขาในประเทศต่าง ๆ สมาคมนักปราชญ์ในระดับท้องถิ่นก็มีเช่นกัน เช่น *สมาคมการแพทย์[[แมสซาชูเซตส์]]* ซึ่งตีพิมพ์วารสารการแพทย์แห่งนิวอิงแลนด์ที่มีชื่อเสียง

## สมาชิกภาพ
บางสมาคมรับสมาชิกผู้เพียงมีความสนใจในสาขาวิชาการนั้น ๆ หากบุคคลผุ้นั้นเสียค่าสมาชิกให้สมาคม สมาคมที่เก่าแก่และเน้นวิชาการและวิชาชีพอาจมอบสมาชิกภาพประเภทวุฒิหรือกิตติคุณแก่สมาชิกที่มีคุณสมบัติถึงขนาดทั้งในด้านการทำคุณประโยชน์แก่วงวิชาการหรือจากการประสบความสำเร็จในการค้นคว้าวิจัยที่สำคัญในสาขาวิชา ประโยชน์ทั่วไปที่สมาชิกของสมาคมได้รับคือ ค่าบอกรับวารสารวิชาการของสมาคมในอัตราที่ต่ำมากเมื่อเทียบกับอัตราการบอกรับของผู้มิได้เป็นสามชิกหรือที่วางจำหน่ายทั่วไป

## ดูเพิ่ม
* การประขุมทางวิชาการ
* รายชื่อสมาคมนักปราชญ์
* สมาคมวิชาชีพ

## แหล่งข้อมูลอื่น
* ฐานข้อมูลสมาคมนักปราชญ์ หรือสมาคมวิชาการสาขาต่างๆ ในหลายประเทศรวบรวมโดยมหาวิทยาลัยวอเตอร์ลู 

หมวดหมู่:ชมรม
หมวดหมู่:สมาคมผู้รู้
หมวดหมู่:ประเภทขององค์การ
ฟลอร็อง มาลูดา

**ฟลอร็อง มาลูดา** () เป็นนักฟุตบอลชาวฝรั่งเศส เกิดเมื่อวันที่ 13 มิถุนายน ค.ศ. 1980 (พ.ศ. 2523) เขาเล่นในตำแหน่งปีกซ้ายให้กับสโมสรเชลซีในพรีเมียร์ลีกของอังกฤษ และทีมชาติฝรั่งเศส มาลูดาเริ่มต้นฤดูกาลแรกของเขากับเชลซีได้ดี เริ่มจากประตูในเกมคอมมิวนิตีชีลด์ที่นิวเวมบลีย์และในนัดเปิดฤดูกาลพรีเมียร์ลีก มาลูดายังเรียกจุดโทษให้เชลซีได้แต้มสำคัญที่แอนฟีลด์และยิงชัลเคอได้ในยูฟ่าแชมเปียนส์ลีก

อาการบาดเจ็บที่หัวเข่าทำให้มาลูดาพลาดการลงสนามถึง 2 เดือนในช่วงกลางฤดูหนาว จากนั้นฟอร์มการเล่นของมาลูดาก็ไม่เหมือนเดิมแม้เขากลับมาเล่นในรอบ 8 ทีมสุดท้ายของยูฟ่าแชมเปียนส์ลีกได้จนถึงรอบชิงชนะเลิศ มาลูดาจบฤดูกาลแรกของเขาด้วยการทำ 4 ประตูจากการลงสนาม 29 นัด ก่อนที่ลูอิส เฟลีปี สโกลารีจะเข้ามาคุมทีมและประกาศว่าเขาอยากเห็นการเล่นของมาลูดาแบบที่เคยเห็นขณะที่เล่นให้ลียง ทั้งการวิ่งฝ่าแนวรับและการทำประตู

มาลูดาเริ่มต้นฤดูกาลนั้นด้วยการทำ 4 ประตูจาก 10 นัดก่อนที่จะได้รับบาดจับในช่วงปลายเดือนพฤศจิกายน เขากลับมาเล่นได้อีกครั้งในช่วงบ็อกซิงเดย์ ช่วยให้เชลซีเอาชนะเวสบรอมไป 2-0 มาลูดา ดรอกบา และอาแนลกาเป็นสามประสานในแนวรุกของเชลซี ภายใต้การคุมทีมของกุส ฮิดดิงค์ มาลูดามีส่วนกับทีมมากขึ้นทั้งการทำประตูและแอสซิสต์

ฟอร์มการเล่นที่ดีที่สุดของมาลูดาคือเกมกับฟูลัมที่เขาประสานงานกับอาแนลกาและดรอกบาทำลายแนวรับของเจ้าบ้านด้วยการยิง 1 จ่าย 1 ทั้ง 3 คน ก่อนหน้านั้นมาลูดายิงประตูตีเสมออาร์เซนอลที่เวมบลีย์อีกประตูในชัยชนะ 4-1 เหนืออาร์เซนอลที่เอมิเรตส์สเตเดียม ลูกโหม่งที่สวยงามกับแบล็กเบิร์น และเปิดบอลให้ดรอกบาทำประตูตีเสมอเอฟเวอตันในนัดชิงชนะเลิศเอฟเอคัพ

มาลูดายังรักษาฟอร์มได้อย่างต่อเนื่องในฤดูกาล 2009/10 กลายเป็นตัวเลือกต้น ๆ ของอันเชลอตตี มีส่วนร่วมในชัยชนะสำคัญหลายต่อหลายครั้ง มาลูดาจบฤดูกาลด้วยการทำ 15 ประตู 12 แอสซิสต์รวมทุกรายการพร้อมคว้าดับเบิลแชมป์ ภายใต้การคุมทีมของอันเชลอตตีนั้น มาลูดายึดตำแหน่งตัวจริงไว้อย่างเหนียวแน่น

มาลูดาเริ่มต้นอาชีพนักฟุตบอลกับทีมในลีกล่างอย่างชาโตรู ก่อนที่จะย้ายข้ามดิวิชันมาอยู่กับแก็งก็องในแคว้นเบรอตาญ มาลูดาได้ร่วมทีมกับดรอกบากว่า 3 ฤดูกาล จากนั้นก็ได้ย้ายไปคว้าแชมป์ลีกเอิงกับลียงถึง 3 สมัยซ้อนและเล่นได้อย่างโดดเด่นในยูฟ่าแชมเปียนส์ลีก

มาลูดาเล่นให้ทีมชาติฝรั่งเศสนัดแรกในเดือนพฤศจิกายน ค.ศ. 2004 และได้เป็นตัวจริงต่อเนื่องในช่วงฟุตบอลโลก 2006 ที่ทีมชาติฝรั่งเศสเข้าถึงรอบชิงชนะเลิศ เขายังเล่นในฟุตบอลยูโร 2008 ที่ฝรั่งเศส ทำผลงานได้น่าผิดหวังเช่นเดียวกับฟุตบอลโลก 2010 ที่บรรดาผู้เล่นมีปัญหากับโค้ชแรมง ดอแมแน็ก

หมวดหมู่:บุคคลจากกาแยน
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นอ็องนาว็องแก็งก็อง
หมวดหมู่:ผู้เล่นออแล็งปิกลียอแน
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลทรับซอนสปอร์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ภาษามนอง

**ภาษามนอง** เป็นภาษาที่พูดโดยชาวมนองกลุ่มต่างๆ ในเวียดนามซึ่งแบ่งเป็น ภาษามนองกลาง ภาษามนองตะวันออก และภาษามนองใต้ ซึ่งแต่ละกลุ่มไม่สามารถเข้าใจสำเนียงของกลุ่มอื่นได้ ภาษาน้มีการศึกษาทางภาษาศาสตร์ครั้งแรกเมื่อราว พ.ศ. 2513 อยู่ในภาษากลุ่มบะห์นาริกใต้

## อ้างอิง

* Harry Leonard Shorto, Jeremy Hugh Chauncy, Shane Davidson (1991). Austroasiatic Languages. Routledge. ISBN 0728601834

มนอง
เจมส์ บลันต์

**เจมส์ บลันต์** () เกิดเมื่อ 22กุมภาพันธ์ ค.ศ. 1974 เป็นนักร้อง นักแต่งเพลง ชาวอังกฤษ อดีตนักศึกษาวิชาทหารที่จบจากแซนด์เฮิร์ตและได้ไปรับใช้ชาติในคอซอวอ เปิดตัวผลงานเพลงอัลบั้มแรกกับอัลบั้ม  Back to Bedlam เจ้าของเพลงฮิตอย่าง “You’re Beautiful” กับสไตล์ดนตรี ป็อป ผสมอะคูสติกร็อก 

อัลบั้มชุดนี้ก็ขายได้ถึง 11 ล้านชุดทั่วโลก ขึ้นอันดับหนึ่งใน 18 ประเทศและติดอันดับท็อปเท็นใน 35 ประเทศ นอกจากนั้นยังได้รับการถูกเสนอชื่อเข้าชิงรางวัลแกรมมี่ 5 รางวัล การมีซิงเกิลฮิตติดอันดับ 1 ในอเมริกา ('You're Beautiful') โดยเขาเป็นศิลปินจากอังกฤษคนแรกที่ทำได้นับตั้งแต่เพลง 'Candle in the Wind 1997' ของเอลตัน จอห์น นอกจากนี้ เขายังได้รับรางวัล เอ็มทีวี วิดีโอ มิวสิก อวอร์ดส สองรางวัลและรางวัล บริทอวอร์ดอีกสองรางวัลด้วย

และอัลบั้มชุดที่ 2 ที่มีชื่อว่า All The Lost Souls ภายใต้สังกัด Custard/Atlantic กับซิงเกิลแรกที่มีชื่อว่า “1973” ซึ่งเขาเป็นผู้ร่วมแต่งเพลงนี้ด้วย โดยได้แรงบันดาลใจจากการได้ไปใช้ชีวิตที่เกาะ Ibiza เมื่อช่วงปลายปี 2006 กับเนื้อหาและซาวด์ดนตรีที่มีกลิ่นของยุคทศวรรษที่ 70 ส่วนโปรดิวเซอร์อัลบั้มนี้ยังคงเป็น Tom Rothrock คนเดิมจากชุด Back To Bedlam หลายเพลงจากอัลบั้มใหม่นี้ถูกนำมาแสดงในคอนเสิร์ตไปแล้วอย่าง “1973”, “Annie”, และ “Same Mistake” จากคอนเสิร์ตไลฟ์เอิร์ธ 

## อัลบั้ม
* *Back to Bedlam* (2004)
* *All the Lost Souls* (2007)
* *Some Kind of Trouble* (2010)
* *Moon Landing* (2013)
* *The Afterlove* (2017)

## อ้างอิง
* James Blunt  warnermusic.co.th
* เจมส์ บลันต์  msninconcert.msn.com

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องอังกฤษ
หมวดหมู่:บุคคลจากเทศมณฑลวิลต์เชอร์
ภาษาซาริโกลี

**ภาษาซาริโกลี** เป็นภาษากลุ่มอิหร่านตะวันออกเฉียงใต้ กลุ่มย่อยปามีร์ พูดโดยชาวทาจิกในจีน ชื่อเป็นทางการในประเทศจีนคือภาษาทาจิก () แต่ถือว่าอยู่ในกลุ่มย่อยที่ต่างจากภาษาทาจิกที่เป็นภาษาราชการของประเทศทาจิกิสถาน มีผู้พูดราว 10,000 คน ส่วนใหญ่อยู่ในเขตปกครองตนเองทักโกรคัน ทาจิกในมณฑลซินเจียง ผุ้พูดภาษานี้ใช้ภาษาอุยกูร์หรือภาษาจีนติดต่อกับผู้พุดภาษาอื่นๆในบริเวณนั้น โดยทั่วไปสามารถเข้าใจกันได้กับผู้พูดภาษาวาคี ซึ่งเป็นภาษาของชนกลุ่มน้อยชาวทาจิกจีนด้วย 

## ระบบการเขียน
ไม่มีระบบการเขียนที่เป็นทางการในจีน นักภาษาศาสตร์ชาวรัสเซียที่ศึกษาภาษานี้เขียนด้วยอักษรซีริลลิกแบบรัสเซีย นักภาษาศาสตร์กลุ่มอื่น ๆ ใช้สัทอักษร หรือใช้อักษรที่ใช้เขียนภาษาวาคี เนื่องจากผู้พูดภาษานี้ส่วนใหญ่ใช้ภาษาอุยกูร์ในโรงเรียนจึงมีบางส่วนเขียนภาษานี้ด้วยอักษรอุยกูร์

## ระบบการเขียน
ใน ค.ศ. 1958 นักภาษาศาสตร์ Gāo Èrqiāng ศึกษาภาษาซาริดกลีร่วมกับนักภาษาศาสตร์ชาวทาจิก โดยใช้สัญลักษณ์ 37 อันจากสัทอักษรสากล ในพจนานุกรมซาริโกลี-ฮั่นฉบับปี 1996 Gāo Èrqiāng ใช้ 26 พยัญชนะและ 8 ทวิอักษรจากอักษรพินอิน

## สัทวิทยา
สระ ได้แก่  ในบางสำเนียงอาจมีสระเสียงยาวที่ต่างไปดังนี้: **ā**, **ē**, **ī**, **ō**, **ū**, **ы̄**, **ǝ̄**

พยัญชนะมี 29 ตัว ได้แก่ **p** , **b** , **t** , **d** , **k** , **g** , **q** , **c** , **ʒ** , **č** , **ǰ** , **s** , **z** , **x̌** , **γ̌** , **f** , **v** , **θ** , **δ** , **x** , **[[γ]]** , **š** , **ž** , **w** , **y** , **m** , **n** , **l** , **r** 

## คำศัพท์
รากศัพท์ของภาษาซาริโกลีส่วนใหญ่ใกล้เคียงกับภาษากลุ่มอิหร่านตะวันออกอื่นๆ มีบางส่วนรับอิทธิพลจากภาษากลุ่มอิหร่านตะวันตกเช่นภาษาเปอร์เซียหรือภาษาทาจิก

## อ้างอิง

## อ่านเพิ่ม

* 
* 

## แหล่งข้อมูลอื่น
*The Tajik Ethnic Group in China

ซาริโกลี
ดีเด่น เก่งการุณ

**ดีเด่น เก่งการุณ** หรือ **ดีเด่น ไอซ์เจลลิบาล์ม** มีชื่อจริงว่า**นายฐิตินันท์ (กระบวน) บุตรพรหม** เกิดเมื่อ 25 เมษายน พ.ศ. 2521 ที่ จ.ร้อยเอ็ด เสียชีวิตเมื่อ 30 มีนาคม พ.ศ. 2550 รวมอายุได้ 29 ปี สถิติการชก 36 ครั้ง ชนะ 23 (น็อค 13) เสมอ 2 แพ้ 11

## ประวัติ

ดีเด่นเกิดที่ จังหวัดร้อยเอ็ด ต่อมาอพยพตามพ่อไปอยู่ชุมพรตั้งแต่อายุ 9 ปี เริ่มหัดชกมวยไทยเมื่ออายุ 15 ปี ในชื่อขบวนยุทธ เดชอินทรีแดง ตระเวนชกในแถบภาคใต้ จน พ.ศ. 2537 จึงเข้ามาชกในกรุงเทพฯ โดยมาอยู่ที่ค่ายสิงห์เมืองนครของใหม่ เมืองคอน

เริ่มแรก ดีเด่นเข้ามาชกมวยไทยในชื่อ ดีเด่น ดอกประดู่คาเฟ่ ต่อมาจึงเปลี่ยนชกมวยสากล ขึ้นชกมวยสากลครั้งแรกเมื่อ 9 กันยายน พ.ศ. 2538 แพ้น็อค บันลือทรัพย์ เทพปรีชา ยก 1 การชกในช่วงแรกยังทำได้ไม่ดีหนัก แพ้บ้าง ชนะบ้าง ชิงแชมป์ทั้งเวทีลุมพินีและเวทีราชดำเนินก็ไม่สำเร็จ แต่ดีเด่นไม่ท้อ คงตั้งใจฝึกซ้อมต่อไป จน พ.ศ. 2542 โชคจึงเข้าข้าง เขาชกชนะติดต่อกันหลายครั้ง จึงได้รับการสนับสนุนให้ขึ้นชิงแชมป์ PABA รุ่นไลท์ฟลายเวทที่ว่าง เมื่อ พ.ศ. 2543 ผลปรากฏว่า ดีเด่นชนะน็อค เจอร์รี่ โรซาเรส (ฟิลิปปินส์) ยก 9 ได้แชมป์มาครอง

ดีเด่นป้องกันแชมป์ได้ 4 ครั้ง ก็เสียแชมป์ให้มาร์วิน แทมโปส (ฟิลิปปินส์) โดยเป็นฝ่ายแพ้น็อคในยกที่ 7 ขึ้นชกแก้มือชิงแชมป์คืนก็แพ้อีก อีก 1 ปีต่อมา ดีเด่นไปชิงแชมป์ PABA รุ่นฟลายเวทที่ฟิลิปปินส์ แพ้คะแนน รอลลี่ ลูนาส ไม่ได้แชมป์

ดีเด่นหยุดชกไป 1 ปี กลับมาชกอีก 3 ครั้ง ใน พ.ศ. 2548 แต่ชกได้ไม่ดีเท่าที่ควรจึงแขวนนวม ไปทำงานที่อำเภอชุมพลบุรี จังหวัดสุรินทร์ บ้านของภรรยา จนกระทั่งเสียชีวิตด้วยอาการปวดศีรษะอย่างรุนแรงจนชัก เมื่อ 30 มีนาคม พ.ศ. 2550 รวมอายุได้ 29 ปี

## เกียรติประวัติ
* แชมป์ PABA รุ่นไลท์ฟลายเวท (2543 - 2545)
** ชิง21 เมษายน 2543 ชนะน็อค เจอร์รี่ โรซาเลส (ฟิลิปปินส์) ยก 9 ที่สนามกีฬาคลองจั่น
** ป้องกันแชมป์ครั้งที่ 1, 8 กันยายน 2543 เสมอกับ เซลโซ่ แดงก๊อด (ฟิลิปปินส์) ที่ จ.สุราษฎร์ธานี
** ป้องกันแชมป์ครั้งที่ 2, 16 กุมภาพันธ์ 2544 ชนะน็อค วันเดอร์บอย โรย่า (อินโด) ยก 10 ที่ดอนเมือง
** ป้องกันแชมป์ครั้งที่ 3, 25 พฤษภาคม 2544 เสมอกับ เซลโซ แดงก๊อด (ฟิลิปปินส์) ที่ ตลาดไท
** ป้องกันแชมป์ครั้งที่ 4, 28 พฤศจิกายน 2544 ชนะคะแนน ฟาราโซนา ฟิเดล (อินโด) ที่ จ.สระแก้ว
** เสียแชมป์ 23 พฤษภาคม 2545 แพ้น็อค มาร์วิน แทมโปส (ฟิลิปปินส์) ยก 7 ที่วิทยาลัยเทคนิคดอนเมือง
* แชมป์ PABA เฉพาะกาลรุ่นไลท์ฟลายเวท (2545)
** ชิง 19 กรกฎาคม 2545 ชนะน็อค อัลวี่ อันซับซี่ (อินโด) ยก 2 ที่ จ.สระบุรี
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นไลท์ฟลายเวท 6 พฤศจิกายน 2545 แพ้น็อค มาร์วิน แทมโปส (ฟิลิปปินส์) ยก 7 ที่ตลาดไท
** ชิงแชมป์ PABA รุ่นฟลายเวท 8 สิงหาคม 2546 แพ้คะแนน รอลลี่ ลูนาส (ฟิลิปปินส์) ที่มะนิลา ฟิลิปปินส์

## อ้างอิง

* สถิติการชก
* 

หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดร้อยเอ็ด
หมวดหมู่:นักมวยจากจังหวัดชุมพร
หมวดหมู่:แชมป์ PABA
นานาช่า

**นานาช่า** () เป็นภาพยนตร์ไทยประเภท ตลก-ผจญภัย ออกฉายในปี พ.ศ. 2548 กำกับโดย พูนลาภ นาคพนม จำหน่ายโดย ซี.เอ็ม.ฟิล์ม บทภาพยนตร์โดย พูนลาภ นาคพนม เกริกศุภสรร พิณธุศรศรี และ หริรักษ์ ขัดมัน

## เรื่องย่อ
เด็กชายยอดหญ้า หรือ เชียงเป็นเด็กชาวเขากำพร้าที่ได้บาทหลวงโจเซฟดูแล แต่เขามักถูกกล่าวหาว่าเป็นตัวน้ำความโชคร้ายมาสู่หมู่บ้าน เขาจึงต้องถูกขับออกจากหมู่บ้านไปอยู่โรงเรียนนานาชาติ เขาได้มีโอกาสพบกับเพื่อนคนอื่นมากมาย เมื่อเซียงเข้ามาเรียนวันแรก เพื่อนๆมักมองว่าเขาเป็นคนแปลก เขาอาศัยอยู่กับตาหยอง ภารโรงของโรงเรียนและบูด เด็กผู้ชายอายุคราวเดียวกันที่มักพูดภาษาอีสานทั้งเรื่อง ด้วยความไร้เดียงสาและความรู้เท่าไม่ถึงการณ์ ทำให้โรงเรียนเกิดความปั่นป่วนหลายอย่าง ไม่ว่าจะเป็นทำถ่อประปาแตกหรือชนต้นไม้ในสวนล้ม แต่นานเข้าเพื่อนๆก็ต่างเอ็นดูเซียงและคอยช่วยเหลือเสมอ เซียงได้มิตรภาพและความสนุกสนานจากโรงเรียนนานาชาติ แต่เขาก็ยังต้องประสบกับโชคร้าย นั่นคือ เขาได้เข้าไปพัวพันกับโจรเรียกค่าไถ่ที่แฝงตัวมาเป็นครูในโรงเรียน เขากับเพื่อนๆ จึงร่วมมือกันหาทางกำจัดโจรนั้น

## นักแสดง
* วิศรุต เจริญศรีสมบูรณ์ รับบทเป็น เซียง
* โจนาธาน เดอมีชาย รับบทเป็น จอร์จ
* นนท์ หงษ์มานพ รับบทเป็น สตาร์กี้
* อันนา ชู๊ตเตอร์ รับบทเป็น แองจี้
* อุกฤษฏ์ เดชะปัญจทรัพย์ รับบทเป็น บันไซ
* ณ พัชวรรณ แสงพุฒ รับบทเป็น ทาทา
* พิสิษฐ์  ประพันธเทวา รับบทเป็น แรมโบ้
* อมรเทพ มุสิกจีรนันท์ รับบทเป็น ราชา
* วิสาขา ว่องวาณิชย์ รับบทเป็น เจสสิก้า
* ธนิสร หวังกิจเจริญชัย รับบทเป็น เปาเป้
* สุรศักดิ์ สืบศรสุข รับบทเป็น บูด
*ศิละบดี แคสเปอร์ รับบทเป็น ศิลา
*ทักคิม อรามเวชอนันต์ รับบทเป็น คิม
*ฉัตรตริน ไบรอัน รับบทเป็น ปั๊ปป้า
*ดารัณ โรเบิร์ต รับบทเป็น แฮร์รี่
*ธัญญา ศิระศิริยางกูร รับบทเป็น หญิง
*แสนดี เดอรบีซายน์ รับบทเป็น แสนดี
*ไอซีส บิลลิ่ง รับบทเป็น ไอซีส
* แบล็ค ผมทอง รับบทเป็น มาสเตอร์สมเล็ก
* วัฒนา คงวิทยาถาวร รับบทเป็น มาสเตอร์ไว
*กอปรบุญ ทองมี รับบทเป็น มิสแคท
*Lesley wann Junlakan รับบทเป็น มิสมากาเร็ต
*จอห์น อินเนส รับบทเป็น บาทหลวงโจเซฟ
* ธีรกุล สถิตนิมานการ รับบทเป็น ผ.อ.
* กุ้ง เกริกกิจ รับบทเป็น สมชาย
* ดี อิสเฮาะ รับบทเป็น ศรราม
*ประสิทธิ์ วงษ์รักไทย รับบทเป็น ตาหยอง

## อ้างอิง

* รายละเอียดภาพยนตร์เรื่องนานาช่า

## แหล่งข้อมูลอื่น
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2548
เก็ตเตอร์โรโบ จี

**เก็ตเตอร์โรโบ จี**

## เรื่องย่อ
ภายหลังจากการล่มสลายของจักวรรดิไดโนเสาร์ ก็ปรากฏผู้รุกรานกลุ่มใหม่ คือจักวรรดิยักษ์ฮัคกิ ที่มีกำลังหลักเป็นสัตว์ยักษ์   หลังจากที่จักวรรดิไดโนเสาร์ล่มสลาย และมุซาชิเสียชีวิต สถาบันวิจัยซาโอโตเมะก็สร้างเก็ตเตอร์ตัวใหม่ที่มีประสิทธิภาพสูงกว่า เก็ตเตอร์ตัวก่อน คือเก็ตเตอร์จี (ย่อมาจากเกรท) และสมาชิกคนใหม่ คุรุมะ เบ็งเคย์

## ตัวละคร
;นางาเระ เรียวมะ
;จิน ฮายาโตะ
;คุรุมะ เบ็งเคย์
;เก็ตเตอร์จี
:เป็นหุ่นยนต์ที่สร้างจากข้อมูลของเก็ตเตอร์ตัวก่อน มีความสามารถเหนือกว่าเก็ตเตอร์วัน เพราะใช้ข้อมูลเป็นพื้นฐานประกอบไปด้วยยาน3ลำ
;ยานดราก้อน
;ยานไลก้า
;ยานโปเซดอน

;เก็ตเตอร์ดราก้อน
:เกิดจากการประกอบร่างของยานดราก้อน-ไลก้า-โปเซดอน ดราก้อนทำหน้าที่เป็นส่วนหัว บ่าและปีก ไลก้าทำหน้าที่เป็นลำตัวและแขน โปเซดอนทำหน้าที่เป็นขา ถนัดการต่อสู้ทางอากาศ มีอาวุธคือ ดับเบิ้ลโทมาฮอค เก็ตเตอร์บีม (ส่วนหัว) ไชน์นิ่งสปาร์ค 

;เก็ตเตอร์ไลก้า
เกิดจากการประกอบร่างของยานไลก้า-โปเซดอน-ดราก้อน ไลก้าทำหน้าที่เป็นส่วนหัว อกและปีก โปเซดอนทำหน้าที่เป็นลำตัว ดราก้อนทำหน้าที่เป็นขา ถนัดการต่อสู้ทางพื้นดิน มีความรวดเร็วสูง มีอาวุธคือเก็ตเตอร์ดริล ดริลเจ็ต  

;เก็ตเตอร์โปเซดอน
:เกิดจากการประกอบร่างของยานโปเซดอน-ดราก้อน-ไลก้า โปเซดอนทำหน้าที่เป็นส่วนหัว อกและมิซไซร์  ดราก้อนทำหน้าที่เป็นลำตัว ไลก้าทำหน้าที่เป็นขา ถนัดการต่อสู้ทางน้ำ มีพละกำลังสูง มีอาวุธคือสตรองมิซไซร์ เก็ตเตอร์ไซโคลน ฟิงเกอร์เน็ต

;อูซาร่า
;จักวรรดิฮัคกิ
ซูเปอร์โรบ็อตไทเซ็น อาร์

**ซูเปอร์โรบ็อตไทเซ็น อาร์** () เป็นเกมสำหรับเครื่องเกมบอยแอดวานซ์ ตัว R นั้นย่อมาจาก reversal เป็นภาคต่อของ A (แอดวานซ์) โดยภาคนี้มีหุ่นยนต์กันดั้มมากมาย 

## รายชื่อหุ่นยนต์ที่ปรากฏในเกม

* เกียร์ไฟท์เตอร์เด็งโด
* เซต้ากันดั้ม
* กันดั้มดับเบิลเซต้า
* โมบิลสูทกันดั้ม:ชาร์ เคาน์เตอร์ แอทแทค
* จีกันดั้ม
* กันดั้มวิง เอนด์เลสวอลซ์
* กันดั้มเอกซ์
* ไดเทิร์น 3
* แซมบ็อท 3
* นาเดชิโกะ
* นาเดชิโกะ -The prince of darkness-
* มาชินก้าแซด
* เกรทมาชินก้า
* มาชินก้าซีรีส์ ภาคภาพยนตร์จอเงิน
* ชินเก็ตเตอร์ปะทะนีโอเก็ตเตอร์
* คอมแบทเลอร์วี
* โวลเทสต์ไฟว์
* แบนเพรสโตออริจินัล

หมวดหมู่:ซูเปอร์โรบ็อตไทเซ็น
ซูเปอร์โรบ็อตไทเซ็น ดี

**ซูเปอร์โรบ็อตไทเซ็น ดี** ย่อมาจากเดสทินี่ เป็นภาคต่อของรีเวอร์ซอล 

## หุ่นยนต์
* กันดั้ม
* กันดั้มวี
* กันดั้มแซด
* กันดั้มดับเบิ้ลแซด
* กันดั้มวิงซ์
* มาชินก้าแซด
* เกรนไดเซอร์
* ชินเก็ตเตอร์ ศึกวันอวสานโลก
* เดอะบิ๊กโอ
* ก็อดมาร์ส
* ดัลทาเนียส
* มาครอส7
* เมก้าโซน23

หมวดหมู่:ซูเปอร์โรบ็อตไทเซ็น
เมทริกซ์เชิงตรรกะ

**เมทริกซ์เชิงตรรกะ**, **เมทริกซ์ทวิภาค**, **เมทริกซ์ความสัมพันธ์**, **เมทริกซ์แบบบูล** หรือ **เมทริกซ์ศูนย์-หนึ่ง** คือเมทริกซ์ที่ประกอบด้วยสมาชิกจากโดเมนแบบบูล **B** = {0, 1} ซึ่งสามารถใช้เป็นตัวแทนของความสัมพันธ์ทวิภาคระหว่างคู่อันดับของเซตจำกัด

## การแทนความสัมพันธ์ด้วยเมทริกซ์
ถ้า *R* เป็นความสัมพันธ์ทวิภาคระหว่างเซตดรรชนีจำกัด *X* และ *Y* (นั่นคือ ) แล้ว *R* จะสามารถเขียนแทนได้ด้วยเมทริกซ์ติดต่อ *M* ซึ่งดรรชนีของแถวและหลักจะบ่งชี้โดยสมาชิกของ *X* และ *Y* ตามลำดับ สมาชิกแต่ละตัวของ *M* เช่นว่านั้นนิยามโดย

:M_{i,j} =
 \begin{cases}
   1 & (x_i, y_j) \in R \\
   0 & (x_i, y_j) \not\in R 
 \end{cases}
 

เพื่อที่จะกำหนดจำนวนต่าง ๆ ในแถวและหลักของเมทริกซ์ เซต *X* และ *Y* จะต้องบ่งชี้ดรรชนีด้วยจำนวนเต็มบวก กล่าวคือ *i* จะมีค่าตั้งแต่ 1 จนถึงภาวะเชิงการนับ (ขนาด) ของ *X* และ *j* จะมีค่าตั้งแต่ 1 จนถึงภาวะเชิงการนับของ *Y*

### ตัวอย่าง
นิยามความสัมพันธ์ทวิภาค R บนเซต } ว่า *a*R*b* จะสัมพันธ์กัน ก็ต่อเมื่อ *a* หาร *b* ลงตัว ตัวอย่างเช่น 2R4 สัมพันธ์กันเพราะ 2 หาร 4 ลงตัว, 3R4 ไม่สัมพันธ์กันเพราะ 3 หาร 4 ไม่ลงตัว จากนิยามดังกล่าวสามารถแสดงเซตของคู่อันดับที่ทำให้ R มีความสัมพันธ์ดังนี้
:{(1, 1), (1, 2), (1, 3), (1, 4), (2, 2), (2, 4), (3, 3), (4, 4)}

ซึ่งใช้เมทริกซ์เชิงตรรกะแสดงแทนได้ดังนี้
:\begin{pmatrix}
   1 & 1 & 1 & 1 \\
   0 & 1 & 0 & 1 \\
   0 & 0 & 1 & 0 \\
   0 & 0 & 0 & 1
 \end{pmatrix}
 

เชิงตรรกะ
หมวดหมู่:พีชคณิตแบบบูล
เมทริกซ์เครื่องหมายสลับ

thumbnail|Puzzle
ในทางคณิตศาสตร์ **เมทริกซ์เครื่องหมายสลับ** (alternating sign matrix) หมายถึงเมทริกซ์จัตุรัสที่มีสมาชิกประกอบด้วย 0, 1, −1 (ไม่จำเป็นต้องครบทุกตัว) และผลบวกของแต่ละแถวและแต่ละหลักต่างก็เท่ากับ 1 เมทริกซ์ชนิดนี้ถูกสร้างขึ้นเพื่อคำนวณดีเทอร์มิแนนต์ด้วยการลดรูปดอดจ์สัน (Dodgson condensation) นิยามขึ้นเป็นครั้งแรกโดย วิลเลียม มิลส์ (William Mills) เดวิด รอบบินส์ (David Robbins) และฮาเวิร์ด รัมซีย์ (Howard Rumsey)

ตัวอย่างเมทริกซ์เครื่องหมายสลับเช่น
::
\begin{bmatrix} 
0&0&1&0\\
1&0&0&0\\
0&1&-1&1\\
0&0&1&0
\end{bmatrix}

โปรดสังเกตว่า ผลรวมของแต่ละแถวเท่ากับ 1 และผลรวมของแต่ละหลักก็เท่ากับ 1 เช่นกัน

## อ้างอิง
* Mills, William H., Robbins, David P., and Rumsey, Howard, Jr., Proof of the Macdonald conjecture, Inventiones Mathematicae, 66 (1982), 73-87.
* Mills, William H., Robbins, David P., and Rumsey, Howard, Jr., Alternating sign matrices and descending plane partitions, Journal of Combinatorial Theory, Series A, 34 (1983), 340-359.

## ดูเพิ่ม
* เมทริกซ์เรียงสับเปลี่ยน (permutation matrix)

## แหล่งข้อมูลอื่น
* 

คเครื่องหมายสลับ
เมทริกซ์ทแยงมุม

ในพีชคณิตเชิงเส้น **เมทริกซ์ทแยงมุม** () คือ เมทริกซ์จัตุรัสที่มีสมาชิกนอกเหนือจากเส้นทแยงมุมเป็นศูนย์ ซึ่งสมมติให้เส้นทแยงมุมนั้นลากจากสมาชิกบนซ้ายไปยังสมาชิกล่างขวา (เฉียงลง ↘) ส่วนสมาชิกบนเส้นทแยงมุมสามารถเป็นค่าใด ๆ ก็ได้รวมทั้งศูนย์

หากกำหนดให้เมทริกซ์ D = (d_{i,j}) เป็นเมทริกซ์จัตุรัสมิติ *n*×*n* เมทริกซ์ D จะเป็นเมทริกซ์ทแยงมุมก็ต่อเมื่อ
::d_{i,j} = 0; \quad i \ne j
สำหรับทุกค่าของ i, j \in \left \{ 1, \ldots, n \right \}

ตัวอย่างเมทริกซ์ทแยงมุม เช่น
::\begin{bmatrix}
1 & 0 & 0 \\
0 & 4 & 0 \\
0 & 0 & -3
\end{bmatrix}

เมทริกซ์ทแยงมุมอาจหมายถึงเมทริกซ์แบบอื่น ๆ ที่ไม่เป็นเมทริกซ์จัตุรัส (มิติ *m*×*n*) แต่เข้ากับเงื่อนไขที่ระบุไว้ด้านบน กล่าวคือสมาชิกที่นอกเหนือจาก *d**i*, *i* เป็นศูนย์ เช่น
::\begin{bmatrix}
1 & 0 & 0 \\
0 & 4 & 0 \\
0 & 0 & -3 \\
0 & 0 & 0 \\
\end{bmatrix} หรือ \begin{bmatrix}
1 & 0 & 0 & 0 & 0 \\
0 & 4 & 0& 0 & 0 \\
0 & 0 & -3& 0 & 0\end{bmatrix}
อย่างไรก็ตาม บทความนี้จะกล่าวถึงเมทริกซ์ทแยงมุมที่เป็นเมทริกซ์จัตุรัสเท่านั้น ซึ่งเป็นความหมายทั่วไป

เมทริกซ์ทแยงมุมใด ๆ เป็นเมทริกซ์สมมาตร และเป็นเมทริกซ์แบบสามเหลี่ยมทั้งบนและล่าง

เมทริกซ์เอกลักษณ์ I_n และเมทริกซ์ศูนย์ที่เป็นเมทริกซ์จัตุรัส ล้วนเป็นเมทริกซ์ทแยงมุม

## การดำเนินการบนเมทริกซ์ทแยงมุม
การดำเนินการบนเมทริกซ์ได้แก่ การบวกและการคูณเมทริกซ์ เป็นสิ่งที่ง่ายบนเมทริกซ์ทแยงมุม หากเขียนสัญลักษณ์นี้แทนเมทริกซ์ทแยงมุม \operatorname{diag}(a_1, ..., a_n) ซึ่งสมาชิกบนเส้นทแยงมุมหลักเป็น a_1, ..., a_n\! จากมุมบนซ้ายไปยังมุมล่างขวาตามลำดับ สำหรับการบวกเมทริกซ์ทแยงมุม จะได้ว่า
::\operatorname{diag}(a_1, ..., a_n) + \operatorname{diag}(b_1, ..., b_n) = \operatorname{diag}(a_1+b_1, ..., a_n+b_n)
และสำหรับการคูณจะได้ว่า
::\operatorname{diag}(a_1, ..., a_n) \cdot \operatorname{diag}(b_1, ..., b_n) = \operatorname{diag}(a_1b_1, ..., a_nb_n)
เมทริกซ์ทแยงมุม \operatorname{diag}(a_1, ..., a_n) จะสามารถมีตัวผกผันได้ก็ต่อเมื่อสมาชิกทุกตัวใน a_1, ..., a_n\! ต้องไม่เป็นศูนย์ ดังนั้นเราจะได้ว่า
::\operatorname{diag}(a_1, ..., a_n)^{-1} = \operatorname{diag}(a_1^{-1}, ..., a_n^{-1})

## อ้างอิง
* Roger A. Horn and Charles R. Johnson, *Matrix Analysis*, Cambridge University Press, 1985. ISBN 0-521-30586-1 (hardback), ISBN 0-521-38632-2 (paperback).

## ดูเพิ่ม
* เมทริกซ์ทแยงมุมรอง

## แหล่งข้อมูลอื่น
* 

ทแยงมุม
ซาไกยูไนเต็ด

***ซาไกยูไนเต็ด*** เป็นภาพยนตร์ไทย จัดฉายครั้งแรก ณ วันที่ 2 ธันวาคม พ.ศ. 2547 กำกับโดย สมจริง ศรีสุภาพ และเขียนบทโดยสมภพ เวชชพิพัฒน์

## เนื้อเรื่องย่อ
เปาตุ๊ (นำแสดงโดย พงษ์พัฒน์ วชิรบรรจง) อดีตกรรมการบอลที่กำลังหนีลูกน้องของหัวหน้ากรรมการฟุตบอล แล้วเขาก็กระโดดลงที่ลำธาร และได้ไปสนามกีฬาโดยเห็นเงาะร่วมแข่งขันด้วย เขาสังสัยว่าเขาเค้าคือใครและเขาจึงตามพวกเขาไป โดยเข้าไปในป่า ก่อนที่จะพบเห็นหมู่บ้านเงาะป่ากับหัวหน้าเผ่า ซึ่งกำลังพูดเรื่องในหมู่บ้านกำลังมีโรคระบาด โดยที่ชาวซาไกยังคงมีอาหารป่วยไม่รู้จะรักษาอย่างไรจึงจะหาย ทำให้เขาตัดสินใจให้ซาไกทั้งกลุ่มออกเดินทางที่กรุงเทพมหานคร แต่ซาไกที่ไม่ได้ออกเดินทางนอกป่าที่ไกลมาก ซาไกทั้งกลุ่มจึงตัดสินใจที่จะช่วยเหลือพวกเผ่าเราให้หายป่วยโดยได้รับถ้วยพระราชทานในการแข่งขันฟุตบอลโลกครังนี้ และพวกเขาไปกรุงเทพโดยรถเมล์ เปาตุ๊คอยฝึกซาไกไว้ให้มาแข่งขันทีมซาไกยูไนเต็ดที่เปาตุ๊เคยตั้งชื่อทีมไว้แล้วในจังหวัดยะลา โดยการแข่งขันจะมี มะม่วงเป็นกัปตันทีมของซาไกยูไนเต็ด การแข่งขันของซาไกยูไนเต็ดไม่สำเร็จพอที่จะแข่งขันฟุตบอลตอนนี้ ในตอนกลางคืนกลุ่มซาไกได้เดินทางไปที่ถนนข้าวสารและได้เข้าไปในคลับ ซาไกเกิดอาการแปลกใจที่เห็นโลกภายนอก ในการแข่งขันทีมซาไกยูไนเต็ดแข่งกับสิงห์น้ำเงินแข่งเท่าไหร่ก็ไม่เสร็จต่อๆกัน

และต่อมาทีมซาไกยูไนเต็ดเอาชนะสิงห์น้ำเงินสำเร็จ และสามารถรับถ้วยพระราชทานได้ มะม่วงได้ชนะเลิศในการแข่งขัน และเขาได้รับถ้วยพระราชทาน แก่เปาตุ๊ และมะม่วงได้กอดกับเปาตุ๊ดีใจที่ชนะและเปาตุ๊ก็จากไป ก็กลับไปบ้าน ที่สถานีรถไฟหัวลำโพง เปาตุ๊ได้เห็นภาพซาไกยูไนเต็ดที่ได้ชัยชนะมาสู่เรา พอเปาตุ๊เห็นคนไม่ดีเห็นแล้วก็เลยหนีไป คนไม่ดีเห็นว่าเขาขึ้นรถไฟไปเลยขึ้น เปาตุ๊ก็รอดชีวิตมาได้ ที่หมู่บ้านซาไกคนในหมู่บ้านซาไกดีใจมากที่ได้กลับมาบ้านเกิด และได้วางถ้วยพระราชทานรอพระอาทิตย์ส่องแสงสว่าง สักพักพระอาทิตย์ก็แสงสว่างไปถึงถ้วย มะม่วงและคนในหมู่บ้าน รวมถึงหัวหน้าเผ่าได้ไหว้พระเจ้าอยู่หัว ผู้เป็นพระบารมีทีมีต่อพสกนิกรไทย และหัวหน้ามะม่วง กับคนทั้งหมู่บ้านได้พบหมอเพื่อจะมารักษาคนที่ติดไข้ทรพิษ โดยสามารถรักษาให้หายได้เป็นปกติ 

และในหมู่บ้านของกะเหรี่ยง มีพวกชาวกะเหรี่ยงเล่นตะกร้อกันอย่างสนุกสนาน โดยมีชายผู้หนึ่งที่หันหลังให้อยู่ เขาผู้นั้นคือ เปาตุ๊

## นักแสดง
* พงษ์พัฒน์ วชิรบรรจง แสดงเป็น เปาตุ๊
* สำฤทธิ์ ไมเคิลเซน แสดงเป็น มะม่วง
* คมสันต์ ศรีธารโต แสดงเป็น กระซู่
* กานต์ จันทร์น้อย แสดงเป็น ไม้ไผ่
* เรวัต รุ่งเรือง แสดงเป็น สายัณห์
* เสรี เสตะปุตตะ แสดงเป็น พวงพุ่ม
* รุสมีห์ ลอเด็ง แสดงเป็น พลิ้ว
* เพียงศักดิ์ แก้วงาม แสดงเป็น มะขวิด
* เกียรติศักดิ์ เกบุตร แสดงเป็น สมบัติ
* นิพนธ์ เตยศรี แสดงเป็น ฟ้าร้อง
* อัสมาแอล เจะแห แสดงเป็น สรพงษ์
* อรรถพล ทองคง แสดงเป็น ลูกยาง
* อังกูร เสมอใจมิตร แสดงเป็น หรั่ง  

## อ้างอิง

* ข้อมูลหนังสยามโซน

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ฟุตบอลไทย
หมวดหมู่:ภาพยนตร์ที่กำกับโดย สมจริง ศรีสุภาพ
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์กีฬาไทย
รายชื่อสุภาพสตรีหมายเลขหนึ่งสหรัฐ

**สุภาพสตรีหมายเลขหนึ่งสหรัฐ** () เป็นตำแหน่งอย่างไม่เป็นทางการของผู้ดูแลทำเนียบขาว โดยธรรมเนียมปฏิบัติแล้ว ตำแหน่งนี้จะเป็นของภรรยาของประธานาธิบดีสหรัฐคนปัจจุบัน อย่างไรก็ตามในบางครั้งมีสตรีอื่นที่ไม่ใช่ภรรยาของประธานาธิบดีดำรงตำแหน่งนี้ ในกรณีที่ประธานาธิบดีนั้นยังไม่ได้แต่งงานหรือเป็นหม้าย ซึ่งส่วนใหญ่ผู้ดำรงตำแหน่งจะเป็นญาติหรือเพื่อนผู้หญิงของประธานาธิบดี

ปัจจุบันยังไม่มีประธานาธิบดีที่เป็นสตรี ดังนั้นจึงไม่มีคำเรียกสามีของประธานาธิบดีซึ่งจะเป็นผู้ดูแลทำเนียบขาว แต่ปัจจุบันมีสตรีที่ดำรงตำแหน่งผู้ว่าการรัฐแล้วหลายคน สามีของสตรีเหล่านี้จะถูกเรียกว่า **สุภาพบุรุษหมายเลขหนึ่ง** (First Gentlemen)

สุภาพสตรีหมายเลขหนึ่งคนปัจจุบันคือเมลาเนีย ทรัมป์และมีอดีตสุภาพสตรีหมายเลขหนึ่งที่ยังมีชีวิตอยู่ 4 คน ได้แก่ ฮิลลารี คลินตัน,ลอรา บุช, มิเชล โอบามา และ จิล ไบเดิน

## รายนามสตรีหมายเลขหนึ่ง

## ดูเพิ่ม
* สุภาพสตรีหมายเลขหนึ่งสหรัฐ
* รายชื่อประธานาธิบดีสหรัฐ
* ประธานาธิบดีสหรัฐ


สุภาพสตรีหมายเลขหนึ่ง
เมทริกซ์ศูนย์

ในทางคณิตศาสตร์ โดยเฉพาะพีชคณิตเชิงเส้น **เมทริกซ์ศูนย์** หมายถึงเมทริกซ์ที่มีสมาชิกทุกตัวเป็นศูนย์ ตัวอย่างเมทริกซ์ศูนย์ เช่น

::
\mathbf{0}_{1,1} = \begin{bmatrix}
0 \end{bmatrix}
,\ 
\mathbf{0}_{2,2} = \begin{bmatrix}
0 & 0 \\
0 & 0 \end{bmatrix}
,\ 
\mathbf{0}_{2,3} = \begin{bmatrix}
0 & 0 & 0 \\
0 & 0 & 0 \end{bmatrix}


เซตของเมทริกซ์มิติ *m*×*n* ที่มีสมาชิกเป็นริง *K* สามารถเขียนแทนด้วย K_{m,n} \, สำหรับเมทริกซ์ศูนย์ \mathbf{0}_{K_{m,n}} \,  ใน K_{m,n} \, คือ เมทริกซ์ที่มีสมาชิกทุกตัวเท่ากับ \mathbf{0}_K \,  ซึ่ง \mathbf{0}_K \,  คือ เอกลักษณ์การบวกใน *K* กล่าวคือ

::
\mathbf{0}_{K_{m,n}} = \begin{bmatrix}
\mathbf{0}_K & \mathbf{0}_K & \cdots & \mathbf{0}_K \\
\mathbf{0}_K & \mathbf{0}_K & \cdots & \mathbf{0}_K \\
\vdots & \vdots &  & \vdots \\
\mathbf{0}_K & \mathbf{0}_K & \cdots & \mathbf{0}_K \end{bmatrix}_{m \times n}


โดยเมทริกซ์ศูนย์ดังกล่าว เป็นเอกลักษณ์การบวกภายใต้ K_{m,n} \, นั่นหมายความว่า สำหรับทุกเซต A \in K_{m,n} \,  เราจะได้

::\mathbf{0}_{K_{m,n}}+A = A + \mathbf{0}_{K_{m,n}} = A

เมทริกซ์ของริงที่มีมิติ *m*×*n* ใด ๆ จะมีเมทริกซ์ศูนย์เพียงหนึ่งเดียว เนื่องจากข้อพิสูจน์ของเอกลักษณ์การบวก โดยทั่วไปแล้วจะเขียนสมาชิกทั้งหมดด้วย "0" โดยไม่มีอักษรอะไรห้อยท้าย

เมทริกซ์ศูนย์เป็นรูปแบบหนึ่งของการนำเสนอการแปลงเชิงเส้น โดยส่งค่าทั้งหมดเป็นเวกเตอร์ศูนย์

## ดูเพิ่ม
* เมทริกซ์เอกลักษณ์

ศูนย์
หมวดหมู่:ศูนย์
คัลเลอร์ออฟโซล

"**คัลเลอร์ออฟโซล**" () เป็นซิงเกิลที่ 3 ของคุมิ โคดะในรูปแบบแม็กซี่ซิงเกิล  ออกจำหน่ายเมื่อวันที่ 3 ตุลาคม พ.ศ. 2544  เปิดตัวสัปดาห์แรกในอันดับที่ 29 ของออริกอนชาร์ต  มียอดขายรวมประมาณ 13,000 แผ่น

มิวสิกวิดีโอเพลง "คัลเลอร์ออฟโซล" เป็นมิวสิกวิดีโอเพลงแรกของคุมิ โคดะที่ใช้แอนิเมชันมาใช้ในมิวสิกวีดีโอ

เพลง "คัลเลอร์ออฟโซล" เป็นเพลงประกอบรายการ AX MUSIC FACTORY ทางช่องนิปปอนทีวี

## รายชื่อเพลง
# COLOR OF SOUL (Original Mix)
# It's too late (Original Mix)
# Trust Your Love (Hex Hector Japanese Radio Mix)
# Trust Your Love (BLACKWATCH Mix)
# COLOR OF SOUL (instrumental)
# It's too late (Instrumental)

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของคูมิ โคดะ
ทรัสต์ยัวร์เลิฟ

"**ทรัสต์ยัวร์เลิฟ**" () เป็นซิงเกิลที่ 2 ของคุมิ โคดะในรูปแบบแม็กซีซิงเกิลทั้งในประเทศญี่ปุ่นและสหรัฐอเมริกา ออกจำหน่ายเมื่อวันที่ 3 พฤษภาคม พ.ศ. 2544  เปิดตัวสัปดาห์แรกในอันดับที่ 18 ของออริกอนชาร์ต  มียอดขายรวมในประเทศญี่ปุ่นประมาณ 42,100 แผ่น  

ซิงเกิล "ทรัสต์ยัวร์เลิฟ" เป็นซิงเกิลที่ 3 ของคุมิที่ออกจำหน่ายในสหรัฐอเมริกา เป็นเพลงแรกที่สามารถขึ้นไปถึงอันดับที่ 1 บิลบอร์ดแดนซ์ชาร์ตในสหรัฐอเมริกา 

เพลง "ทรัสต์ยัวร์เลิฟ" เป็นเพลงประกอบโฆษณารถยนต์ยี่ห้อเล็กซัสในสหรัฐอเมริกา และยังเป็นเพลงประกอบรถยนต์ยี่ห้อแซทเทิร์นในสหรัฐอเมริกาอีกด้วย

## รายชื่อเพลง
### ฉบับญี่ปุ่น
# Trust Your Love (Original Mix) 
# STILL IN LOVE 　 (Original Mix) 
# Trust Your Love (Sean Sepp Hall Remix) 
# Trust Your Love (Razor's Radio Mix) 
# Trust Your Love (Thunderpuss Radio Mix) 
# Trust Your Love (Instrumental) 
# STILL IN LOVE (Instrumental) 

### ฉบับอเมริกา
# Trust Your Love Jonthan Peters' Radio Mix 
# Trust Your Love Hex Hector Main Radio Mix 
# Trust Your Love Junior's Radio Mix 
# Trust Your Love C. "Tricky" Stewart Remix 
# Trust Your Love Hex Hector Club Radio Mix 
# Trust Your Love Junior's Pop Club Mix 
# Trust Your Love Jonthan Peters' Club Mix 
# Trust Your Love Junior's Dub Anthem 
# Trust Your Love Jonthan Peters' Sound Factory Dub 
# Trust Your Love Hex Hector Dub 

## ชาร์ต
;ออริกอนชาร์ต (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของคูมิ โคดะ
เดอะเกม (แร็ปเปอร์)

**เจเซน เทอแรล เทเลอร์** () เกิดเมื่อวันที่ 29 พฤศจิกายน ค.ศ. 1979 หรือรู้จักกันในนาม **The Game** เดอะ เกม เป็นแร็ปเปอร์สไตล์ Gangsta Rap ที่ประสบความสำเร็จในการวางขายอัลบั้ม The Documentary ในปี 2005 และเข้าชิง 2 รางวัลแกรมมี่ และเป็นผู้ที่มีชื่อเสียงในฐานะแร็ปเปอร์ที่มีปัญหาทะเลาะวิวาท (beef) ระหว่างแร็ปเปอร์อื่น ๆ อีกมากมายอาทิเช่น 50 เซ็นต์ และแร็ปเปอร์ในค่าย G-Unit ที่ไม่ลงรอยกันเรื่องเจตนาของ เดอะ เกม ที่ไม่อยากจะทำงานร่วมกับ G-Unit

## ประวัติ
เดอะ เกม เกิดที่เมือง ลอสแอนเจลิส ครอบครัวของเขาได้ย้ายไปอยู่ที่เมือง Compton เมื่อเขาอายุได้ 4 ปี เขาเติบโตมาภายใต้วัฒนธรรมของเด็กแก๊งค์ จนกระทั่งอายุได้เพียง 13 ปี เขาได้เข้าร่วมเป็นสมาชิกแก็งค์ บลัด (Blood)  และเมื่อเขาอายุได้ 18 ปีเขาได้ตามรอยพี่ชายของเขา "Big Fase 100" หัวหน้าแก๊งค์ Cedar Block Pirus คือถูกยิงที่ หัวใจ, ท้อง, แขนและขา ทำให้เขาต้องรักษาตัวในโรงพยาบาล 3 วันและระหว่างรักษาตัวในโรงพยาบาลนั้นเขาได้คิดที่จะเป็นนักร้องมืออาชีพขึ้น

เขาได้อิทธิพลการร้องเพลง Gangsta Rap มาจากนักร้องวง N.W.A. ซึ่งเขาได้ตั้งค่ายเพลงที่ชื่อว่า The Black Wall Street ขึ้นมาและเพลงที่เขาได้ร้องใน Mix Tape เป็นที่ประทับใจของโปรดิวเซอร์ชื่อดัง Dr.Dre และได้สัญญากับค่ายเพลง Aftermath Entertainment

เดอะ เกม ได้ออกอัลบั้มเพลงกับค่ายต้นสังกัดที่ชื่อว่า "The Documentary" ซึ่งประสบความสำเร็จอย่างมากในปี 2004 และมีเพลงติดอยู่บน Billboard 200 อันดับต้น ๆ อยู่หลายเพลงเช่น "Hate It or Love It" "How We Do" ซึ่งได้ร่วมร้องกับ 50 เซ็นต์และขายอัลบั้มได้ถึง 5 ล้านก๊อปปี้ทั่วโลก แต่แล้ว เดอะ เกม ก็มีปัญหากับค่าย G-Unit จึงต้องถูกไล่ออกจากค่าย G-Unit

หลังจากถูกไล่ออกจากค่าย G-Unit แล้ว เดอะ เกม ได้ตั้งสโลวแกนคว่ำบาตร G-Unit ที่มีชื่อว่า G-Unot และได้แต่งเพลงดูหมิ่น 50 เซ็นต์ไว้มากมายอาทิเช่น "300 Bars and Running" และ 50 เซ็นต์ ได้บอกกล่าวกับนิตยสาร XXL ว่าเขาเป็นคนเขียนเพลงให้เดอะเกมถึง 6 เพลง แต่เดอะเกมปฏิเสธว่า 50 เซ็นต์ช่วยเพียงแค่เล็กน้อย แล้วอ้างว่า เพลงของ 50 เซ็นต์ก็มีคนอื่น ๆ มาแต่งให้แต่ทำไมพวกเขาไม่เห็นอ้างแบบ 50 เซ็นต์และเดือนตุลาคม ปี 2006 เดอะ เกมได้ถูกกดดันให้ลาออกจากค่าย Aftermath Entertainment

ปี 2006 เดอะ เกมได้ออกอัลบั้มใหม่ที่มีชื่อว่า "Doctor's Advocate" ซึ่งสื่อต่าง ๆ วิจารณ์ว่าดีกว่าอัลบั้มแรกและมีเพลงติด Billboard 200 ถึง 3 เพลงอาทิ "One Blood (It's Okay) " เป็นต้น และยังได้ร่วมร้องกับแร๊ปเปอร์ชื่อดังอาทิ คานยี เวสต์, สนูป ด๊อก และ วิล ไอ แอม เป็นต้น

เดอะ เกมได้กล่าวกับสื่อว่า อัลบั้มต่อไปของเขา (L.A.X.) จะเป็นอัลบั้มสุดท้ายของเขา ซึ่งมีผลงานผลออกมาก่อนอัลบั้มที่ชื่อว่า "Game's Pain" ซึ่งฮิตติดท๊อปชาร์ต UK Top 100 ในอันดับที่ 14

## ผลงาน
* *[[The Documentary]]* (2005)
* *[[Doctor's Advocate]]* (2006)
* *[[LAX (album)|LAX]]* (2008)
* *[[The R.E.D. Album]]* (2011)
* *[[Jesus Piece]]* (2012)
* *The Documentary 2* (2015)
* *The Documentary 2.5* (2015)

## อ้างอิง

## แหล่งข้อมูลอื่น ๆ

* http://www.thegame360.com/ 

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดเกฟเฟนเรเคิดส์
หมวดหมู่:บุคคลจากลอสแอนเจลิส
หมวดหมู่:แร็ปเปอร์ชายชาวอเมริกันเชื้อสายแอฟริกา
เทกแบ็ก

"**เทกแบ็ก**" () เป็นซิงเกิลแรกของคุมิ โคดะในรูปแบบแม็กซีซิงเกิลทั้งในประเทศญี่ปุ่นและสหรัฐอเมริกา ออกจำหน่ายเมื่อวันที่ 6 ธันวาคม พ.ศ. 2543  เปิดตัวสัปดาห์แรกในอันดับที่ 62 ของออริกอนชาร์ต  ก่อนที่จะขึ้นมาถึงในอันดับที่ 59 ในอีก 2 สัปดาห์ต่อมา  โดยมียอดขายรวมในประเทศญี่ปุ่นประมาณ 22,680 ชุด  ถือเป็นการเปิดตัวที่ไม่ค่อยดีนักสำหรับชีวิตการเป็นนักร้องของเธอ

ซิงเกิล "เทกแบ็ก" เป็นซิงเกิลที่ 2 ของคุมิที่ออกจำหน่ายในสหรัฐอเมริกา  สามารถขึ้นไปถึงอันดับที่ 18 ชาร์ต *บิลบอร์ด* แด๊นซ์ในสหรัฐอเมริกา  

เพลง "เทกแบ็ก" เป็นเพลงประกอบโฆษณารถยนต์ยี่ห้อ *[[แอคิวรา]]* ในสหรัฐอเมริกา  และยังเป็นเพลงประกอบเครื่องสำอางของคาเนโบในประเทศญี่ปุ่นอีกด้วย

## รายชื่อเพลง

### ฉบับญี่ปุ่น
# TAKE BACK (Original mix)  
# Your Song (Original mix) 
# TAKE BACK (Tricky Stewart Remix)
# TAKE BACK (Daylight Remix) 
# TAKE BACK (Instrumental)
# Your Song (Instrumental)

### ฉบับอเมริกาแบบที่ 1
# Take Back (Jonathan Peters' radio mix)
# Take Back (Junior's radio mix)
# Take Back (C."Tricky" Stewart remix)
# Take Back (Jonathan Peters' club mix) 
# Take Back (Junior's pop club anthem)
# Take Back (Jonathan Peters' Sound Factory dub)

### ฉบับอเมริกาแบบที่ 2
# Take Back (Jonathan Peters' radio mix) 
# Take Back (Hex Hector main radio mix) 
# Take Back (Junior's radio mix) 
# Take Back (C."Tricky" Stewart remix) 
# Take Back (Hex Hector main club mix)
# Take Back (Junior's pop club anthem) 
# Take Back (Jonathan Peters' club mix) 
# Take Back (Junior's dub anthem) 
# Take Back (Jonathan Peters' Sound Factory dub) 
# Take Back (Hex Hector dub)
### ฉบับอเมริกาแบบ 12 ซม.
# Take Back (Junior's pop club anthem) 
# Take Back (Jonathan Peters' club mix) 
# Take Back (Hex Hector main club mix) 
# Take Back (Junior's dub anthem) 
# Take Back (Hex Hector dub)
# Take Back (Jonathan Peters' Sound Factory dub)

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของคูมิ โคดะ
เมทริกซ์พหุนาม

**เมทริกซ์พหุนาม** หมายถึงเมทริกซ์ที่มีสมาชิกเป็นพหุนาม โดยจะเป็นพหุนามตัวแปรเดียวหรือหลายตัวก็ได้

สำหรับเมทริกซ์พหุนามตัวแปรเดียว *A* ที่มีดีกรีของพหุนามเท่ากับ *p* นิยามโดย
::A = \sum_{n=0}^p A(n)x^n = A(0)+A(1)x+A(2)x^2+\dots+A(p)x^p

เมื่อ *A*(*i*) แทนเมทริกซ์ของสัมประสิทธิ์คงตัว และ *A*(*p*) ไม่เป็นเมทริกซ์ศูนย์ ดังนั้นเมทริกซ์พหุนามก็มีความหมายเทียบเท่าพหุนามของเมทริกซ์ ซึ่งสมาชิกแต่ละตัวของเมทริกซ์สามารถเข้ากันได้กับนิยามของ พหุนามดีกรี *p*

ตัวอย่างเมทริกซ์พหุนามมิติ 3×3 ที่มีดีกรีเท่ากับ 2 สามารถแยกได้ดังนี้
::
P=\begin{pmatrix}
1 & x^2 & x \\
0 & 2x & 2 \\
3x+2 & x^2-1 & 0
\end{pmatrix}
=\begin{pmatrix}
1 & 0 & 0 \\
0 & 0 & 2 \\
2 & -1 & 0
\end{pmatrix}
+\begin{pmatrix}
0 & 0 & 1 \\
0 & 2 & 0 \\
3 & 0 & 0
\end{pmatrix}x+\begin{pmatrix}
0 & 1 & 0 \\
0 & 0 & 0 \\
0 & 1 & 0
\end{pmatrix}x^2


พหุนาม
คณะวิศวกรรมศาสตร์ มหาวิทยาลัยอุบลราชธานี

**คณะวิศวกรรมศาสตร์** **[[มหาวิทยาลัยอุบลราชธานี]]** เป็นหนึ่งในสามคณะวิชาที่ก่อตั้งมาพร้อมกับมหาวิทยาลัยอุบลราชธานี ที่ทำการเรียนการสอนในระดับชั้นปริญญาบัณฑิต, ปริญญามหาบัณฑิต และปริญญาดุษฏีบัณฑิต โดยเปิดทำการเรียนการสอนเป็นคณะวิศวกรรมศาสตร์ของรัฐแห่งที่ 2 ของภาคตะวันออกเฉียงเหนือ และลำดับที่ 9 ของประเทศไทย
 
## ประวัติ
คณะวิศวกรรมศาสตร์ มหาวิทยาลัยอุบลราชธานี (Faculty of Engineering, Ubon Ratchathani University) เดิมเป็นภาควิชาวิศวกรรมศาสตร์ วิทยาลัยอุบลราชธานี สังกัดมหาวิทยาลัยขอนแก่น ได้เปิดดำเนินการรับนักศึกษารุ่นแรกในปี การศึกษา2531ในสาขาวิศวกรรมเครื่องกลต่อมาในปีพ.ศ. 2533 ถูกยกฐานะเป็นคณะวิศวกรรมศาสตร์พร้อมๆ กับเมื่อวิทยาลัยอุบลราชธานี ถูกยกฐานะเป็นมหาวิทยาลัยอุบลราชธานีตามพระราชบัญญัติมหาวิทยาลัยอุบลราชธานีพ.ศ. 2533 ประกาศในราชกิจจานุเบกษา เมื่อวันที่ 29 กรกฎาคม พ.ศ. 2533 ประกอบด้วย 1 สำนักงานเลขานุการ และ 4 ภาควิชา คือ วิศวกรรมเครื่องกล วิศวกรรมเกษตร วิศวกรรมเคมี และวิศวกรรมอุตสาหการ 

ต่อมาได้จัดตั้ง ภาควิชาวิศวกรรมไฟฟ้าและอิเล็กทรอนิกส์ (2540) และเปลี่ยนชื่อภาควิชาวิศวกรรมเกษตรเป็นภาควิชาวิศวกรรมโยธา (2545)  โดยมีรองศาสตราจารย์อุทิศ หิมะคุณ เป็นคณบดีผู้ก่อตั้ง (พ.ศ. 2533-2537)

คณะวิศวกรรมศาสตร์ ตั้งอยู่ในพื้นที่การศึกษาของมหาวิทยาลัยอุบลราชธานีประกอบด้วย อาคารเรียน และ ห้องปฏิบัติการ รวม 8 หลัง คือ อาคาร CLB-1 และอาคาร EN-1 ถึง EN-7 ได้แก่ ห้องเรียน ห้องปฏิบัติการ โรงประลอง ห้องสมุดและบริการสารสนเทศ ห้องพัก อาจารย์ สำนักงานเลขานุการ และอื่น ๆ

## ภาควิชา
* ภาควิชาวิศวกรรมเครื่องกล
* ภาควิชาวิศวกรรมโยธา
* ภาควิชาวิศวกรรมอุตสาหการ
* ภาควิชาวิศวกรรมไฟฟ้าและอิเล็กทรอนิกส์
* ภาควิชาวิศวกรรมเคมี

## หลักสูตร

## คณบดี

**หมายเหตุ** คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น

## การวิจัยและหน่วยวิจัย
* ศูนย์วิจัยและบริการด้านพลังงาน (Research and Service on Energy Center) 

## อ้างอิง

* การรับสมัครบุคคลเข้าศึกษาระดับบัณฑิตศึกษา คณะวิศวกรรมศาสตร์ มหาวิทยาลัยอุบลราชธานี ประจำภาคการศึกษาต้น ปีการศึกษา 2552 

## แหล่งข้อมูลอื่น
* คณะวิศวกรรมศาสตร์ มหาวิทยาลัยอุบลราชธานี
* งานบัณฑิตศึกษา คณะวิศวกรรมศาสตร์ มหาวิทยาลัยอุบลราชธานี 

อุบลราชธานี
หมวดหมู่:มหาวิทยาลัยอุบลราชธานี
ลิงลม พ.ธวัชชัย

**ลิงลม พ.ธวัชชัย** หรือ นายสมบูรณ์ ศรีบุญชัย เกิดเมื่อ 10 กรกฎาคม พ.ศ. 2519 ที่จังหวัดบุรีรัมย์ สถิติการชก 13 ครั้ง ชนะ 10 (น็อค 3) แพ้ 3

## ประวัติ
ลิงลม พ.ธวัชชัย เป็นบุตรของนายทุย – นางต้น ศรีบุญชัย เรียนจบชั้นมัธยมศึกษาปีที่ 6 เริ่มชกมวยไทยตั้งแต่อายุ 10 ขวบ โดยหัดมวยกับพรนิมิต สิงห์เชื้อเพลิงที่เป็นน้า ขึ้นชกมวยไทยครั้งแรกใช้ชื่อว่าบุญชัย ศิษย์โอ ตระเวนชกมวยในภาคอีสานจนมีชื่อเสียงจึงเข้ามาชกในกรุงเทพฯ โดยมาอยู่ค่ายพ.ธวัชชัย เมื่อขึ้นชกที่เวทีราชดำเนินจึงเปลี่ยนมาใช้ชื่อ ลิงลม พ.ธวัชชัย เมื่อมาชกที่เวทีมวยราชดำเนิน ลิงลมชกชนะนักมวยชื่อดังหลายคน เช่น แหวนเพชร ชูวัฒนะ ฟ้าสีทอง เมืองชัยภูมิ กังวานเล็ก ศิษย์ครูอ๊อด ไปชกที่เวทีมวยลุมพินี ชนะน็อค พงษ์ศักดิ์เล็ก ศิษย์คนองศักดิ์ ยก 3 ไปชกที่เวทีมวยสยามอ้อมน้อย ชกชนะหนึ่งเดียว ศักดิ์จารุพร พิชิตชัย เกียรติประภัสร์ ผลัดแพ้ชนะกับศักดิ์บรรลือ ศักดิ์จารุพร เคยชกกับสมเดช ศิษย์อ. แต่แพ้ทั้งสองครั้ง

เนื่องจากลิงลมเป็นมวยหมัดหนัก และเคยชกมวยสากลสมัครเล่นให้กับกองทัพบก กลุ่มผู้สนับสนุนจึงให้ลิงลมหันมาชกมวยสากลอาชีพ โดยขึ้นชกครั้งแรกเมื่อ 14 กุมภาพันธ์ 2540 แพ้คะแนน โดบรัค อาร์เทอร์ ที่ อินโดนีเซีย จากนั้น ชกชนะนักมวยจากฟิลิปปินส์อีก 3 ครั้ง จึงได้ขึ้นชิงแชมป์ PABA รุ่นไลท์ฟลายเวท ชนะคะแนน ยูรา ดิมาร์ แต่ต่อมา เอกรัฐ ไชยโชติช่วง ผู้จัดการของลิงลมได้เปลี่ยนไปดำเนินงานกับสหพันธ์มวยโลก จึงให้ลิงลมขึ้นชิงแชมป์โลกรุ่นไลท์ฟลายเวท WBF ซึ่งลิงลมเป็นฝ่ายชนะคะแนนโรแลนโด ทูยูกอน ได้ครองแชมป์โลกอีกเส้นเมื่อ พ.ศ. 2541 และป้องกันแชมป์ไว้ได้ 3 ครั้ง

ในช่วง พ.ศ. 2543 ความนิยมต่อสถาบันสหพันธ์มวยโลกได้ลดลง กลุ่มผู้สนับสนุนของลิงลมหันไปดำเนินงานร่วมกับสหพันธ์มวยนานาชาติ และเตรียมให้ลิงลมเบนเข็มมาชกชิงแชมป์ของสถาบันดังกล่าว แต่ลิงลมก็โชคร้าย ประสบอุบัติเหตุถูกรถมอเตอร์ไซค์ชน ต้องรักษาตัวอยู่นาน เมื่อหายดีแล้ว ร่างกายไม่สมบูรณ์เหมือนเดิม จึงแขวนนวมไปในที่สุด ปัจจุบัน ลิงลมประกอบอาชีพขายอาหารอีสานในกรุงเทพฯ

## เกียรติประวัติ
* แชมป์ PABA รุ่นไลท์ฟลายเวท 
** ชิง 20 มีนาคม 2541 ชนะคะแนน ยูรา ดิมาร์ () ที่ สนามกีฬาโรงเรียนชุมชนบ้านท่าข้าม ตรงข้ามที่ว่าการอำเภอฮอด จ.เชียงใหม่
** สิงหาคม 2541 ถูกปลด
* แชมป์โลกรุ่นไลท์ฟลายเวท WBF 
** ชิง 20 พฤศจิกายน 2541 ชนะคะแนน โรแลนโด ทูยูกอน () ที่ จ.แม่ฮ่องสอน
** ป้องกันแชมป์ครั้งที่ 1, 28 พฤษภาคม 2542 ชนะคะแนน ฮาซินโต โรฮาส () ที่ จ.อุทัยธานี
** ป้องกันแชมป์ครั้งที่ 2, 22 ตุลาคม 2542 ชนะน็อค ยก 3 ซิโฮเลโม่ กูเมเด้ () ที่ จ.ราชบุรี
** ป้องกันแชมป์ครั้งที่ 3, 31 มีนาคม 2543 ชนะคะแนน เฮซุส ชอง (เม็กซิโก) ที่ มนตรีสตูดิโอ แขวงคลองจั่น เขตบางกะปิ กรุงเทพมหานคร
** พฤศจิกายน พ.ศ. 2543 ถูกปลด

## อ้างอิง
* สถิติการชก 
* ชายพจน์. ลิงลม พ.ธวัชชัย แชมป์โลกไลท์ฟลายเวท WBF. **นิตยสารมวยโลก**. ปีที่ 21 เล่มที่ 1417. 2-8 พฤศจิกายน 2554. หน้า 48-49

หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยไทยชาวไทย
หมวดหมู่:นักมวยจากจังหวัดบุรีรัมย์
หมวดหมู่:แชมป์โลก WBF
หมวดหมู่:แชมป์ PABA
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน
สารประกอบไบนารี

**สารประกอบไบนารี** () คือ สารประกอบที่มีองค์ประกอบของธาตุเพียง 2 ธาตุเท่านั้น ตัวอย่างสารประกอบไบนารี เช่น
CaO (แคลเซียมออกไซด์) H2O (น้ำ) MgO (แมกนีเซียมออกไซด์) NaCl (เกลือแกง) เป็นต้น

หมวดหมู่:เคมี
หมวดหมู่:สารประกอบเคมี
เมทริกซ์เอกลักษณ์

ในพีชคณิตเชิงเส้น **เมทริกซ์เอกลักษณ์** หรือ **เมทริกซ์หน่วย** คือ เมทริกซ์จัตุรัส (หรือเมทริกซ์ทแยงมุม) ที่มีตัวเลขบนเส้นทแยงมุมเป็น 1 ซึ่งสมมติให้เส้นทแยงมุมนั้นลากจากสมาชิกบนซ้ายไปยังสมาชิกขวาล่าง (เฉียงลง) ส่วนสมาชิกที่เหลือเป็น 0 ทั้งหมด เขียนแทนด้วยสัญลักษณ์ I_n หรือเพียงแค่ *I* (ไอ) ส่วนทางกลศาสตร์ควอนตัมจะเขียน **1** ด้วยตัวหนาแทน ตัวอย่างเมทริกซ์เอกลักษณ์เช่น
::
I_1 = \begin{bmatrix}
1 \end{bmatrix}
,\  
I_2 = \begin{bmatrix}
1 & 0 \\
0 & 1 \end{bmatrix}
,\ 
I_3 = \begin{bmatrix}
1 & 0 & 0 \\
0 & 1 & 0 \\
0 & 0 & 1 \end{bmatrix}
,\ \cdots ,\ 
I_n = \begin{bmatrix}
1 & 0 & \cdots & 0 \\
0 & 1 & \cdots & 0 \\
\vdots & \vdots & \ddots & \vdots \\
0 & 0 & \cdots & 1 \end{bmatrix}


ตำราคณิตศาสตร์บางเล่มก็ใช้ *U* หรือ *E* เขียนแทนเมทริกซ์เอกลักษณ์ (ซึ่งมาจาก *unit matrix* และ *elementary matrix* ตามลำดับ) ถึงแม้ว่า *I* จะเป็นที่นิยมใช้มากกว่าก็ตาม

คุณสมบัติสำคัญของ *I**n* อยู่ที่การคูณเมทริกซ์ ได้แก่
::AI_n = A \, และ I_nB = B \,
เมื่อใดก็ตามที่การคูณเมทริกซ์นั้นได้นิยามไว้แล้ว โดยเฉพาะเมทริกซ์เอกลักษณ์ ถือเป็นเมทริกซ์หน่วยของริงของเมทริกซ์ขนาด *n*×*n* และถือเป็นสมาชิกเอกลักษณ์ของกรุปเชิงเส้นทั่วไป GL(*n*) ที่ประกอบด้วยเมทริกซ์ที่หาตัวผกผันได้ (เมทริกซ์เอกลักษณ์นั้นสามารถผกผันได้ผลลัพธ์เป็นตัวมันเอง)

หากเมทริกซ์มิติ *n*×*n* ถูกใช้เป็นการนำเสนอการแปลงเชิงเส้น จากปริภูมิเวกเตอร์ *n* มิติไปยังปริภูมิเดิม I_n จะเป็นฟังก์ชันเอกลักษณ์ โดยไม่ต้องคำนึงถึงฐานหลัก (basis)

หลักที่ *i* ในเมทริกซ์เอกลักษณ์คือเวกเตอร์หน่วย e_i และเวกเตอร์หน่วยเหล่านั้นก็เป็นเวกเตอร์ลักษณะเฉพาะ (eigenvector) ของเมทริกซ์เอกลักษณ์ ซึ่งมีค่าลักษณะเฉพาะ (eigenvalue) เท่ากับ 1 เหมือนกันทั้งหมดเพียงค่าเดียว และมีภาวะรากซ้ำเป็น *n* ทำให้ดีเทอร์มิแนนต์ของเมทริกซ์เอกลักษณ์เท่ากับ 1 และรอยเมทริกซ์ (trace) เท่ากับ *n*

เราสามารถใช้สัญกรณ์ของเมทริกซ์ทแยงมุมเพื่อเขียนเมทริกซ์เอกลักษณ์ได้ดังนี้
::I_n = \operatorname{diag}(1,1,\dots,1)
และเขียนให้อยู่ในรูปของเดลตาโครเนกเกอร์ (Kronecker delta) ได้ดังนี้
::(I_n)_{ij} = \delta_{ij} \,

## แหล่งข้อมูลอื่น
* 

หมวดหมู่:พีชคณิตนามธรรม
หมวดหมู่:พีชคณิตเชิงเส้น
อเอกลักษณ์
มเมทริกซ์เอกลักษณ์
ภาษาซาซา

**ภาษาซาซา** (Zaza) หรือ **ภาษาซาซากี** (Zazaki) () เป็นภาษากลุ่มอิหร่านที่พูดโดยชาวซาซาในตุรกีตะวันออกเป็นหลัก ภาษานี้อยู่ในกลุ่มภาษาซาซา–โกรานีในสาขาตะวันตกเฉียงเหนือของกลุ่มภาษาอิหร่าน คำว่า Zaza มีต้นกำเนิดเป็นคำเหยียด และชาวซาซาหลายคนเรียกภาษาตนเองว่า Dimlî

ในขณะที่ภาษาซาซามีความใกล้ชิดทางภาษากับภาษาโกรานี, คิเลกี, ตาชิซ, Tati, มอแซนแดรอน และSemnani ภาษาเคิร์ดส่งอิทธิพลต่อภาษานี้ผ่านการติดต่อกันหลายศตวรรษ ซึ่งทำให้ขอบเขตของสองภาษานี้ทับซ้อนกัน สิ่งนี้กับข้อเท็จจริงที่ว่านักวิชาการบางส่วนระบุว่าผู้พูดภาษาซาซาระบุตนเองเป็นผู้มีเชื้อสายเคิร์ด ทำให้นักภาษาศาสตร์หลายคนจัดให้ภาษานี้เป็นภาษาย่อยของภาษาเคิร์ด

Ethnologue รายงานว่ามีผู้พูดภาษาซาซาประมาณ 3 ถึง 4 ล้านคน อย่างไรก็ตาม Nevins ระบุจำนวนไว้ที่ระหว่าง 2 ถึง 3 ล้านคน

## อ้างอิง

## แหล่งข้อมูลอื่น

ซาซา
เมทริกซ์สลับเปลี่ยน

ในพีชคณิตเชิงเส้น **เมทริกซ์สลับเปลี่ยน** (ทับศัพท์ว่า *ทรานสโพส*) คือเมทริกซ์ที่ได้จากการสลับสมาชิก จากแถวเป็นหลัก และจากหลักเป็นแถว ของเมทริกซ์ต้นแบบ เมทริกซ์สลับเปลี่ยนของ *A* ที่มีมิติ *m*×*n* จะเขียนแทนด้วย *A*T (บางครั้งอาจพบในรูปแบบ *A*t, *A*tr, t*A* หรือ *A*′) ซึ่งจะมีมิติเป็น *n*×*m* (สลับกัน) นิยามโดย
::A^\mathrm{T}_{ij} = A_{ji}
สำหรับทุกค่าของ *i* และ *j* ที่ 1 ≤ *i* ≤ *n* และ 1 ≤ *j* ≤ *m* ตัวอย่างเช่น

::\begin{bmatrix}
1 & 2  \\
3 & 4 \end{bmatrix}^{\mathrm{T}} \!\! \;\!
= \,
\begin{bmatrix}
1 & 3  \\
2 & 4 \end{bmatrix}


::
\begin{bmatrix}
1 & 2 \\
3 & 4 \\
5 & 6 \end{bmatrix}^{\mathrm{T}}  \!\! \;\!
= \,
\begin{bmatrix}
1 & 3 & 5\\
2 & 4 & 6 \end{bmatrix} \;


## คุณสมบัติ
กำหนดให้เมทริกซ์ *A*, *B* และสเกลาร์ *c* คุณสมบัติของเมทริกซ์สลับเปลี่ยนมีดังนี้

# เมทริกซ์ที่สลับเปลี่ยนสองครั้งจะได้เมทริกซ์ต้นแบบ
#: \left( A^\mathrm{T} \right) ^\mathrm{T} = A \,
# การสลับเปลี่ยนของเมทริกซ์มีคุณสมบัติการกระจายในการบวก เมื่อเมทริกซ์ทั้งสองสามารถบวกกันได้
#: (A+B) ^\mathrm{T} = A^\mathrm{T} + B^\mathrm{T} \,
# การสลับเปลี่ยนของเมทริกซ์มีคุณสมบัติการกระจายในการคูณ เมื่อเมทริกซ์ทั้งสองสามารถคูณกันได้ โปรดสังเกตว่าลำดับของการคูณจะเรียงย้อนกลับ ไม่ว่าจะมีกี่เมทริกซ์ก็ตาม
#: \left( AB \right) ^\mathrm{T} = B^\mathrm{T} A^\mathrm{T} \,
# การสลับเปลี่ยนของสเกลาร์ ก็จะได้สเกลาร์ตัวเดิม จึงสามารถดึงตัวร่วมออกมาได้
#: (c A)^\mathrm{T} = c A^\mathrm{T} \,
# ดีเทอร์มิแนนต์ของเมทริกซ์จะมีค่าเท่ากับดีเทอร์มิแนนต์ของเมทริกซ์สลับเปลี่ยน
#: \det(A^\mathrm{T}) = \det(A) \,
# ผลคูณจุด (dot product) ของเวกเตอร์สองคอลัมน์ **a** กับ **b** สามารถคำนวณได้จาก
#:  \mathbf{a} \cdot \mathbf{b} = \mathbf{a}^{\mathrm{T}} \mathbf{b} \,
# เมทริกซ์ผกผันของการสลับเปลี่ยน เท่ากับเมทริกซ์สลับเปลี่ยนของการผกผัน
#: (A^\mathrm{T})^{-1} = (A^{-1})^\mathrm{T} \,

สลับเปลี่ยน
หมวดหมู่:พีชคณิตนามธรรม
หมวดหมู่:พีชคณิตเชิงเส้น
วัดป่าสักเรไร

**วัดป่าสักเรไร** ตั้งอยู่เลขที่ 1/1 หมู่บ้านบง หมู่ที่ 2  ตำบลนาป่า อำเภอเมืองอุตรดิตถ์ จังหวัดเพชรบูรณ์ อยู่ในเขตปกครองคณะสงฆ์ตำบลนาป่า มีฐานะเป็นวัดราษฎร์ สังกัดการปกครองคณะสงฆ์มหานิกาย ภาค 6

## ประวัติ

**วัดป่าสักเรไร** ตั้งอยู่ที่บ้านหัวหาด หมู่ที่ 5 ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ สร้างขึ้นเมื่อประมาณ พ.ศ. 2464 สังกัดคณะสงฆ์มหานิกาย มีที่ดินที่ตั้งวัดจำนวน 9 ไร่ 21 ตารางวา 

ประชาชนชาวบ้านหัวหาดได้ร่วมใจกันสร้างวัดนี้เพื่อเป็นที่ประกอบศาสนกิจและกิจกรรมของชุมชน ได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมากว้าง 30 เมตร ยาว 50 เมตร

## ทำเนียบเจ้าอาวาสวัดป่าสักเรไร

รายนามเจ้าอาวาสวัดป่าสักเรไร พ.ศ. 2464 - ปัจจุบัน

## อาณาเขตที่ตั้งวัด
พื้นที่ตั้งของวัดมีลักษณะเป็นพื้นที่ราบ

* **ทิศเหนือ** ยาว 3 เส้น 6 วา จดหาดแม่น้ำน่าน
* **ทิศใต้** ยาว 3 เส้น 6 วา จดทางสาธารณะ
* **ทิศตะวันออก** ยาว 3 เส้น 6 วา จดทางสาธารณะ
* **ทิศตะวันตก** ยาว 3 เส้น 6 วา จดโรงเรียนบ้านหัวหาด

## ศาสนสถาน-ถาวรวัตถุ

* **อุโบสถ** กว้าง 30 เมตร ยาว 50 เมตร สร้างเมื่อ พ.ศ. 2520 เป็นอาคารคอนกรีต
* **หอสวดมนต์** กว้าง 16 เมตร ยาว 24 เมตร เป็นอาคารไม้
* **วิหารอดีตเจ้าอาวาส** สร้างด้วยคอนกรีตจำนวน 1 หลัง
* **กุฏิสงฆ์** จำนวน 3 หลัง เป็นอาคารครึ่งตึกครึ่งไม้ 1 หลัง และตึก 2 หลัง
* **ศาลาบำเพ็ญกุศล** จำนวน 1 หลัง สร้างด้วยคอนกรีต 1 หลัง
* **เมรุมณฑป** สร้างด้วยคอนกรีตจำนวน 1 หลัง
## ข้อมูลจำเพาะ

ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2464

มีพระบรมราชโองการพระราชทานวิสุงคามสีมา ปี พ.ศ. 2520

### ที่ดินของวัด
ที่ดินเฉพาะบริเวณที่ตั้งวัด มีเนื้อที่ 9 ไร่ 21 ตารางวา โดยมีหนังสือแสดงกรรมสิทธิ์ ที่ดินเป็นโฉนด กรรมสิทธิ์ที่ดินเป็นของวัด

และมีที่ดินที่มีผู้อุทิศถวายอีกสองแปลงคือ 

# แปลงที่ 1 ตั้งอยู่ที่ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ มีเนื้อที่ 3 ไร่ 1 งาน
# แปลงที่ 2 ตั้งอยู่ที่ตำบลคุ้งตะเภา อำเภอเมืองอุตรดิตถ์ จังหวัดอุตรดิตถ์ มีเนื้อที่ 32 ไร่ 2 งาน

## สังกัดการปกครองคณะสงฆ์

## อ้างอิง

* บุญธรรม ปุญญกาโม,พระอธิการ. เอกสาร . อุตรดิตถ์ : วัดป่าสักเรไร, ๒๕๔๙. (อัดสำเนา)
* ประวัติวัดในจังหวัดอุตรดิตถ์ สำนักงานพระพุทธศาสนาแห่งชาติจังหวัดอุตรดิตถ์ิ 

## ดูเพิ่ม
* หมู่บ้านหัวหาด

## แหล่งข้อมูลอื่น

ป่าสักเรไร
หมวดหมู่:วัดไทยในสังกัดคณะสงฆ์มหานิกาย
สะพานมิลเลนเนียม

**สะพานมิลเลนเนียม** () สามารถหมายถึงสะพานต่อไปนี้:
* ในสหราชอาณาจักร
** สะพานมิลเลนเนียม (ลอนดอน) ในกรุงลอนดอน
** สะพานมิลเลนเนียมลูน ในเมืองแลนแคสเซอร์
** สะพานมิลเลนเนียมเกตส์เฮด
** สะพานมิลเลนเนียมยอร์ก
** สะพานมิลเลนเนียม (กลาสโกว์) ในเมืองกลาสโกว์
* ในประเทศไอร์แลนด์
** สะพานมิลเลนเนียม (ดับลิน) ในกรุงดับลิน
* ในประเทศมอนเตเนโกร
** สะพานมิลเลนเนียม (พอดกอรีตซา) ในกรุงพอดกอรีตซา
* ในประเทศโปแลนด์
** สะพานมิลเลนเนียม จอห์น ปอลที่ 2 ในเมืองแดนสก์
* ในสหรัฐอเมริกา
** สะพานมิลเลนเนียมเดนเวอร์ ในเมืองเดนเวอร์